 Ezikiel 5  Ma gị onwe gị, nwa nke mmadụ, were mma agha dị nkọ. Were ya mere agụba e ji akpụ isi, jirikwa ya kpụọ isi gị na ajị agba gị, jirikwa ihe e ji atụ ihe kee ntutu isi gị na ajị gị ụzọ atọ.Ị ga-agba otu ụzọ nụzọ atọ ọkụ netiti obodo ozugbo ụbọchị niile nke nnọchibido ahụ zuru. Ị ga-achịrịkwa otu ụzọ nụzọ atọ ọzọ. Ị ga na-egbu ya mma agha gbaa obodo ahụ gburugburu, ị ga-aghasasịkwa otu ụzọ nụzọ atọ nke ikpeazụ ka ikuku buru ya, m ga-amịrịkwa mma agha chụwa ha.Chịrị ole na ole nime ya, werekwa uwe mwụda gị fụchie ya.Ị ga-achịrị nke fọrọ chịba nime ọkụ ka ọkụ rechapụ ya. Ọkụ ga-esi na ya gazuo ụlọ Izrel dum.Nke a bụ ihe Ọkaakaa Onyenwe anyị Jehova kwuru, Nke a bụ Jeruselem. Emewo m ka ọ dịrị netiti mba dị iche iche, ala dị iche iche gbakwara ya gburugburu.O wee nupụ isi ná mkpebi ikpe m site nime ajọ omume karịa mba niile, nupụkwa isi nụkpụrụ m karịa ala ndị gbara ya gburugburu, nihi na ha jụrụ mkpebi ikpe m, ha ejeghịkwa ije nụkpụrụ m.Ya mere, nke a bụ ihe Ọkaakaa Onyenwe anyị Jehova kwuru, Ebe ọ bụ na unu na-akpa aghara karịa mba niile gbara unu gburugburu, unu ejeghịkwa ije nụkpụrụ m, unu edebeghịkwa mkpebi ikpe m; kama unu mere dị ka mkpebi ikpe nke mba ndị gbara unu gburugburu si dị, ọ bụ na unu emeghị otú ahụ?Ya mere, nke a bụ ihe Ọkaakaa Onyenwe anyị Jehova kwuru: Lee, mụ onwe m ga-emegide gị, gị obodo, m ga-emekwa ihe e kpere nikpe nime gị nanya mba niile.M ga-emekwa nime gị ihe m na-emetụbeghị nakwa ihe m na-agaghị eme ihe yiri ya ọzọ nihi ihe arụ gị niile.Ya mere, ndị bụ nna ga-eri ụmụ ha nime gị, ụmụ ga-erikwa ndị nna ha, m ga-eme ihe e kpere nikpe nime gị, chụsasịakwa ndị gị niile fọdụrụnụ ebe niile.Ya mere, dị nnọọ ka m dị ndụ, ka Ọkaakaa Onyenwe anyị Jehova kwuru, nezie, ebe ọ bụ ebe nsọ m ka i ji ihe arụ gị niile na ihe gị niile jọgburu onwe ha merụọ, ọ bụkwa mụ onwe m ga-egbukpọ ndị bi nime gị, anya m agaghị eme ebere, mụ onwe m agaghịkwa enwe ọmịiko.Otu ụzọ nụzọ atọ nime gị, ọrịa na-efe efe ga-egbu ha, ụnwụ ga-ala ha niyi nime gị. Otu ụzọ nụzọ atọ ọzọ, a ga-eji mma agha gbuo ha gburugburu gị. Otu ụzọ nụzọ atọ fọziri ka m ga-achụsasị ebe niile, m ga-amịrị mma agha chụwa ha.M ga-awụpụ iwe m dum, m ga-emekwa ka ọnụma m nke m wụkwasịrị ha dajụọ, m ga-akasikwa onwe m obi; ha ga-amarakwa na mụ onwe m, Jehova, ekwuwo okwu nihi na m chọrọ ofufe a na-ekewaghị ekewa, mgbe m ga-awụkwasị ha ọnụma m dum.M ga-emekwa ka ị bụrụ ebe a lara niyi na ihe nkọcha netiti mba ndị gbara gị gburugburu, nanya ndị niile na-agafe agafe.Ị ga-aghọkwa ihe nkọcha nakwa ihe a na-ekwu okwu ọjọọ banyere ya, ihe atụ ịdọ aka ná ntị na ihe na-eme ka mba ndị gbara gị gburugburu tụọ egwu, mgbe m ga-eji iwe na ọnụma na ịba mba dị ukwuu mee ihe e kpere nikpe nime gị. Mụ onwe m, Jehova, ekwuwo ya.Mgbe m ga-ezipụ ajọ akụ bụ ụnwụ ka ọ bịakwasị unu, nke ga-abụ maka mbibi, ya bụ, akụ m ga-ezipụ ka o bibie unu, m ga-emekwa ka ụnwụ dị ukwuu nala unu, m ga-agbajisị mkpara unu ji ekonye achịcha.M ga-ezipụ ụnwụ na ajọ anụ ọhịa ka ha bịakwasị unu. Ha ga-emekwa ka ị gbara aka nwa. Ọrịa na-efe efe na ọbara ga-esikwa netiti gị gafee, m ga-emekwa ka mma agha bịakwasị gị. Mụ onwe m, Jehova, ekwuwo ya. 